പോലീസിന് നേരെ ഭീകരാക്രമണം ശ്രീനഗറില് സുരക്ഷ ശക്തമാക്കി ശ്രീനഗര്: ഭീകരാക്രമണത്തെ തുടര്ന്ന് ശ്രീനഗറില് സുരക്ഷ ശക്തമാക്കി സൈന്യം. ജമ്മു കശ്മീരില് പോലീസിന് നേരെയുണ്ടായ ആക്രമണത്തില് ഒരു പോലീസ് ഉദ്യോഗസ്ഥന് കെല്ലപ്പെട്ടതിന്റെ പശ്ചാത്തത്തലത്തിലാണ് ഈ നടപടി. ഖന്യാര് പ്രദേശത്തായിരുന്നു പോലീസ് ഉദ്യോഗസ്ഥര്ക്ക് നേരെ ആക്രമണം ഉണ്ടായത്. ലാല് ചൗക്ക്, ജഹാംഗീര് ചൗക്ക്, ഹരി സിംഗ് ഹൈ സ്ട്രീറ്റ്, റീഗല് ചൗക്ക്, ടിആര്സി ചൗക്ക്, പോളോ വ്യൂ എന്നിവിടങ്ങളിലും നഗരമധ്യത്തിന് ചുറ്റുമുള്ള പ്രദേശങ്ങളിലും ഫ്ലൈയിംഗ് സ്ക്വാഡിനൊപ്പം കൂടുതല് സുരക്ഷാ ഉദ്യോഗസ്ഥരെ വിന്യസിച്ചിട്ടുണ്ടെന്ന് ഉദ്യോഗസ്ഥര് പറഞ്ഞു. ശ്രീനഗറിലേക്കുള്ള പ്രവേശന കവാടങ്ങളില് എല്ലാം സുരക്ഷ ശക്തമാക്കിയിട്ടുണ്ട്. ഇതിന്റെ ഭാഗമായി പ്രദേശത്തുകൂടി കടന്ന പോകുന്ന എല്ലാ വാഹനങ്ങളും പരിശോധിക്കും. സംശയാസ്പദമായ സാഹചര്യത്തില് കണ്ടെത്തുന്നവരെ പ്രത്യേകം നിരീക്ഷിക്കുമെന്നും സേന അറിയിച്ചു. കഴിഞ്ഞ ദിവസമുണ്ടായ ഭീകരാക്രമണത്തില് പോലീസ് ഇന്സ്പെക്ടര് അര്ഷാദാണ് കെല്ലപ്പെട്ടത്. ഔദ്യോഗിക ബഹുമതികളോടു കൂടിയാണ് അദ്ദേഹത്തിന്റെ ഭൗതിക ദേഹം സംസ്കരിച്ചത്. സംസ്കാര ചടങ്ങില് പാകിസ്താനെതിരേ മുദ്രാവാക്യങ്ങള് ഉയര്ത്തി ആളുകള് ശക്തമായി പ്രതിഷേധിച്ചിരുന്നു. സംഭവത്തിനു പിന്നാലെ സുരക്ഷാ സേന നടത്തിയ തിരച്ചിലില് ഏഴ് ഗ്രനേഡുകള് കണ്ടെത്തിയിരുന്നു. ശ്രീനഗറിലെ ബേമിന പ്രദേശത്തെ സ്കൂളിനടുത്താണ് സ്ഫോടക വസ്തുക്കള് കണ്ടെത്തിയത്.